smcproject/ml-wiki-sentences huggingface dataset:
ഈ പുതിയ പേര് യേശുവും ഞാനും(Jesus-Me) എന്നതിന്റെ ചുരുക്കമായിരുന്നു.
വൃതസ്വീകരണത്തിനുശേഷവും, മതേതര വിദ്യാഭ്യാസവുമായി മുന്നോട്ടു പോകുന്നതിന് സഭാധികാരികൾ അവരെ അനുവദിച്ചു.
കോഴിക്കോട് സർവകലാശാലയിൽ നിന്ന് ഇംഗ്ലീഷ് സാഹിത്യത്തിൽ ഗവേഷണബിരുദധാരിയാണ് ജെസ്മി‍.
യുവസന്യാസിനി ആയിരിക്കെത്തന്നെ, അനീതികൾക്ക് നേരേ പ്രതികരിച്ചിരുന്ന അവർക്ക് തന്റെ സന്യാസിനീസമൂഹത്തിൽ അധികാരസ്ഥാനങ്ങൾ നിഷേധിക്കപ്പെട്ടതായി ആരോപണമുണ്ട്.
എന്നാൽ റാങ്ക് അടക്കമുള്ള ഉന്നതമായ നേട്ടങ്ങളോടെ വിദ്യാഭ്യാസം പൂർത്തിയാക്കിയ ജെസ്മി‍ തൃശൂർ സെയിന്റ് ജോസഫ്സ് കലാലയത്തിലെ പ്രധാനാധ്യാപികയായി.
ആ പദവിയിലിരിക്കെ കോളജിന്റെ നടത്തിപ്പിന്റേയും മറ്റും കാര്യങ്ങളിൽ പ്രകടിപ്പിച്ച സ്വതന്ത്രമായ നിലപാടുകൾ ഇഷ്ടപ്പെടാഞ്ഞ അധികാരികൾ അവരെ നിർബ്ബന്ധപൂർവം അവധിയിൽ അയച്ചു.
എന്നിട്ടും സന്യാസസമൂഹം വിട്ടുപോകാൻ ഇഷ്ടപ്പെട്ടിരുന്നില്ലെന്നും മനോരോഗിയായി മുദ്രകുത്തപ്പെട്ട് ചികിത്സക്കു വിധേയമാകാൻ നിർബ്ബന്ധിക്കപ്പെടുമെന്ന അവസ്ഥയിലാണ് താൻ പിരിഞ്ഞതെന്നും  സുബോധം നഷ്ടപ്പെട്ടിട്ടില്ലെന്ന് തെളിയിക്കാനാണ് തന്റെ കഥ എഴുതിയതെന്നും അവർ അവകാശപ്പെടുന്നു.
താൻ ഇപ്പോഴും സന്യാസിനി തന്നെയാണെന്നതാണ് അവരുടെ നിലപാട്.
ജെസ്മി എന്ന സന്യസ്ഥനാമത്തിൽ തന്നെയാണ് അവർ ഇപ്പോഴും അറിയപ്പെടുന്നത്.
ആമേൻ
സാന്യാസസമൂഹം വിട്ടുപോകാൻ തീരുമാനിച്ചശേഷം ഡെൽഹിയിൽ നിന്ന് കേരളത്തിലേയ്ക്കു നടത്തുന്ന ഒരു തീവണ്ടിയാത്രയിലെ സ്മരണകളുടെ രൂപത്തിലാണ് ജെസ്മിയുടെ വിവാദപരമായ പുസ്തകം, "ആമേൻ - ഒരു കന്യാസ്ത്രിയുടെ ആത്മകഥ‍" എഴുതപ്പെട്ടിരിക്കുന്നത്.
പ്രച്ഛന്നവേഷത്തിൽ ഒരൊളിച്ചോട്ടം, വെള്ളത്താമര, അനുഗൃഹീത ഞെരിഞ്ഞിലുകൾ, അലറുന്ന അലകളിലൂടെ സുധീരം, സുരക്ഷിതമായ അഭയസ്ഥാനം എന്നിങ്ങന ഓർമ്മകളുടെ അഞ്ചദ്ധ്യാങ്ങളാണ് ഈ ഗ്രന്ഥത്തിനുള്ളത്.
കേരളത്തിലെ കന്യാസ്ത്രിമഠങ്ങളിൽ ഇപ്പോൾ യേശുവില്ലെന്നും യേശു പടിയിറങ്ങിപ്പൊയെന്നും 2009 ഫെബ്രുവരിയിൽ, പുസ്തകത്തിന്റെ പ്രകാശനച്ചടങ്ങിൽ ജെസ്മി നിരീക്ഷിച്ചു.
ബ്രഹ്മചര്യനിഷ്ടയുടെ അടിത്തറയിൽ പടുത്തുയർത്തപ്പെട്ടിരിക്കുന്ന കത്തോലിക്കാ സ്ഥാപനങ്ങളിൽ, അടിച്ചമർത്തപ്പെട്ട ലൈംഗികതയിൽ നിന്ന് ജനിക്കുന്ന  അനാശാസ്യ ലൈംഗിക പ്രവണതകൾ ഉഭയ-സ്വവർഗ്ഗ രൂപങ്ങളിൽ കൊടികുത്തിവാഴുന്നുവെന്നാണ് "ആമേനിലെ " പ്രധാന വെളിപ്പെടുത്തൽ.
സഭയുടെ കീഴിലുള്ള വിദ്യാഭ്യാസസ്ഥാപനങ്ങളിലെ പ്രവേശനവുമായി ബന്ധപ്പെട്ട അഴിമതി, സന്യാസിനികൾക്കിടയിൽ സാമ്പത്തികവും വിദ്യാഭ്യാസപരവുമായി പിന്നോക്കം നിൽക്കുന്ന "ചേടുത്തിമാർക്ക്" നേരിടേണ്ടി വരുന്ന അവഗണനയും അപമാനവും, സുഖസൗകര്യങ്ങളുടേയും ജീവിതനിലവാരത്തിന്റേയും കാര്യത്തിൽ പുരോഹിതന്മാർക്കും കന്യാസ്ത്രികൾക്കും ഇടയിലുള്ള വലിയ അന്തരം തുടങ്ങിയവും "ആമേനിലെ" പ്രമേയങ്ങളിൽ പെടുന്നു.
ഗ്രന്ഥകാരി തന്റെ കൃതി സമർപ്പിച്ചിരിക്കുന്നത് യേശുവിനാണ് .
"ആമേൻ- ഒരു കന്യാസ്ത്രീയുടെ ആത്മകഥ" മലയാളത്തിൽ പ്രസിദ്ധീകരിച്ചത് ഡി.സി. ബുക്ക്സ് ആണ്.
ആദ്യവർഷം തന്നെ പതിനൊന്നു പതിപ്പുകൾ ഇറങ്ങിയ ആ കൃതി ഇംഗ്ലീഷ് , ഹിന്ദി എന്നീ ഭാഷകളിലും പ്രസിദ്ധീകരിച്ചിട്ടുണ്ട്.
2009 ഒക്ടോബറിലെ ഫ്രാങ്ക്ഫർട്ട് പുസ്തകമേളയിലേയ്ക്ക് ജെസ്മി ക്ഷണിക്കപ്പെട്ടിരുന്നു.
2010 ജനുവരിയിൽ ഇൻഡ്യയിലെ ജയ്‌പൂരിൽ നടന്ന പുസ്തക മേളയിൽ ജെസ്മിയും അവരുടെ ഗ്രന്ഥവും പ്രത്യേകം ശ്രദ്ധിക്കപ്പെട്ടു.
ജെസ്മിയുടെ ഏറെ പ്രചാരം നേടിയ ഗ്രന്ഥം പല നിലയ്ക്കും, പ്രത്യേകിച്ച് കത്തോലിക്കാ വീക്ഷണത്തിൽ നിന്ന്, വിമർശിക്കപ്പെട്ടിട്ടുണ്ട്.
കത്തോലിക്കാ നിലപാടിൽ നിന്നുള്ള അതിന്റെ രൂക്ഷവിമർശനവും പ്രത്യാഖ്യാനവുമായി, ആമേൻ, പാപത്തിന്റെ വെളിപാട് പുസ്തകം എന്ന പേരിൽ ഒരു ഗ്രന്ഥം തന്നെ പ്രസിദ്ധീകരിക്കപ്പെട്ടിട്ടുണ്ട്.
കത്തോലിക്കാ മുദ്രണ സ്ഥാപനമായ ഡെൽഹിയിലെ മീഡിയാ ഹൗസ് പ്രസിദ്ധീകരിച്ച ഈ മറുപടി രചിച്ചിരിക്കുന്നത് മേരിക്കുട്ടി മണ്ടളം എന്ന നിവൃത്ത അദ്ധ്യാപികയാണ്.
സന്യാസാലയങ്ങളിലെ "അനാശാസ്യ" ലൈംഗികതയേയും മറ്റും പറ്റി ജെസ്മി ഉന്നയിക്കുന്ന ആരോപണങ്ങളെ, സന്യാസജീവിതം ആവശ്യപ്പെടുന്ന അച്ചടക്കവും ആത്മപരിത്യാഗവുമായി പൊരുത്തപ്പെട്ടു പോകാനാകാവാഞ്ഞ ഒരാൾ, സന്യസ്തജീവിതത്തിലെ വ്യക്തിപരമായ പ്രതിസന്ധിയ്ക്ക് സാമൂഹ്യസ്വഭാവം നൽകിയും കുറ്റവാളികളെ കണ്ടെത്തിയും  താരപരിവേഷം അണിയുവാൻ നടത്തിയ ശ്രമമായി ഈ പ്രത്യാഖ്യാനം വിശേഷിപ്പിക്കുന്നു.
കൃതികൾ ആമേൻ (2009) ഞാനും ഒരു സ്ത്രീ പ്രണയസ്മരണ കുറിപ്പുകൾ
"I wrote this autobiography to prove that I am normal. They tried to portray me as an insane person."
"I am not an ex-nun.  I am a nun.  A girl can be a Sister even outside the convent."
"'മേമി' എന്ന പ്രീഡിഗ്രിക്കാരി പെൺകുട്ടിയെ പഠിപ്പിച്ച് പി.എച്ച്.ഡി.ക്കാരിയാക്കി, കോളേജ് പ്രിൻസിപ്പൽ സ്ഥാനത്ത് അവരോധിക്കുകയും പിന്നീട് ആ സ്ത്രീയുടെ വിഷപ്പല്ലുകളേറ്റ് മുറിവേൽക്കുകയും ചെയ്ത കാന്യാസ്ത്രീ സമൂഹത്തിന്‌" ആണ്‌ ഗ്രന്ഥകാരി ഈ പ്രത്യാഖ്യാനം സമർപ്പിച്ചിരിക്കുന്നത്.
അവലംബം 1 2 3 "Nun-author has audience spellbound", 2010 ജനുവരി 25-ലെ ടൈംസ് ഓഫ് ഇൻഡ്യയിൽ, ശ്രേയാ റോയ് ചൗധരി എഴുതിയ ലേഖനം 1 2 Penguin Books, India - Amen, The Autobiography of a Nun 1 2 "Amen to Lust" - Top News.in ↑ ആമേൻ, മനോരമ ഓൺലൈൻ, എ.എൻ ശോഭയുടെ റിപ്പോർട്ട് Archived 2010-08-11 at the Wayback Machine .
1 2 3 Two Authors, Same Tale, 2010 ജനുവരി 25-ലെ ഹിന്ദു ദിനപത്രത്തിൽ സണ്ണി സെബാസ്ട്യൻ എഴുതിയ ലേഖനം Archived 2010-01-30 at the Wayback Machine .
↑ "മഠങ്ങളിൽ യേശുവില്ല" വെബ് ദുനിയാ മലയാളം, 3 ഫെബ്രുവരി, 2009 ↑ Ex-nun's confessions set to rock Kerala Church, 2009 ഫെബ്രുവരി 19-ലെ എക്സ്പ്രസ് ഇൻഡ്യയിൽ ഷാജു ഫിലിപ്പ് എഴുതിയ ലേഖനം ↑ ആമേൻ, പാപത്തിന്റെ വെളിപാടു പുസ്തകം,മേരിക്കുട്ടി മണ്ടളം, പ്രസാധനം, മീഡിയാ ഹൗസ് ഡെൽഹി
ജീവിക്കാനുള്ള അവകാശം ഇംഗ്ലീഷ് വിലാസം https://ml.wikipedia.org/wiki/Right_to_life
ഭൂമിയിലെ ഏതൊരു ജീവിക്കും ജീവിക്കാനുള്ള അവകാശമുണ്ടെന്നും സർക്കാർ ഉൾപ്പെടെയുള്ള മറ്റൊരു സ്ഥാപനത്താൽ ആരും കൊല്ലപ്പെടരുതെന്നും ഉള്ള വിശ്വാസമാണ് ജീവിക്കാനുള്ള അവകാശം .
വധശിക്ഷ , യുദ്ധം , ഗർഭഛിദ്രം , ദയാവധം , പോലീസ് ക്രൂരത, ന്യായീകരിക്കാവുന്ന നരഹത്യ, മൃഗങ്ങളുടെ അവകാശങ്ങൾ തുടങ്ങിയ വിവിധ വിഷയങ്ങളിലെ സംവാദങ്ങളിൽ ജീവിക്കാനുള്ള അവകാശം എന്ന ആശയം ഉയർന്നുവരാറുണ്ട്.
അത്തരം പ്രശ്നങ്ങൾ ഉൾപ്പെടെ, ഈ തത്ത്വം ബാധകമാകുന്ന മേഖലകളെക്കുറിച്ച് വിവിധ വ്യക്തികൾ വിയോജിച്ചേക്കാം.
ഒരു വ്യക്തിയെ ദ്രോഹിക്കാനോ പരിക്കേൽപ്പിക്കാനോ, അയാളുടെ ജീവൻ നഷ്ടപ്പെടുത്താനോ ഉള്ള മനഃപൂർവമായ ഏതൊരു ശ്രമവും ജീവിക്കാനുള്ള അവകാശത്തിന്റെ ലംഘനമായി കണക്കാക്കപ്പെടുന്നു.
ഇന്ത്യൻ ഭരണഘടനയിലെ മൂന്നാം ഭാഗം 21 ആം അനുഛേദത്തിൽ ജീവിക്കാനുള്ള അവകാശത്തെക്കുറിച്ച് പ്രതിപാദിക്കുന്നു.
ജീവിക്കാനുള്ള അവകാശം ഇന്ത്യയിൽ
ഇന്ത്യൻ ഭരണഘടനയിലെ മൂന്നാം ഭാഗത്തിൽ 12 മുതൽ 35 വരെയുള്ള അനുഛേദങ്ങളിലാണ് മൌലികവാകാശങ്ങളെ കുറിച്ച് പ്രതിപാദിക്കുന്നത്.
ഇതിലെ 21 ആം അനുഛേദത്തിലാണ് ജീവിക്കാനുള്ള അവകാശത്തെക്കുറിച്ച് പറയുന്നത്.
“നിയമ നടപടിക്രമമനുസരിച്ച് അല്ലാതെ ഒരു വ്യക്തിയുടെയും ജീവനോ വ്യക്തിസ്വാതന്ത്ര്യമോ ഇല്ലായ്മചെയ്യാനാവില്ല” എന്ന് 21 ആം അനുഛേദം പറയുന്നു.
ഇന്ത്യയിലായിരിക്കുമ്പോൾ ഒരു വിദേശിക്കും അഭയാർഥികൾക്ക് പോലും ബാധകമാകുന്ന ഈ അവകാശം, പക്ഷിമൃഗാദികമുൾപ്പടെ എല്ലാ ജീവജാലങ്ങൾക്കും ബാധകമാണെെന്ന് ക്ഷേത്രങ്ങളിൽ പക്ഷി-മൃഗാദികളുടെ ബലി നിരോധിച്ച് ത്രിപുര ഹൈക്കോടതി പുറപ്പെടുവിച്ച വിധിയിൽ പ്രസ്ഥാവിച്ചിരുന്നു.
വിവിധ വിഷയങ്ങളിൽ ഗർഭഛിദ്രം
ഗർഭഛിദ്രം അവസാനിപ്പിക്കാൻ അല്ലെങ്കിൽ കുറഞ്ഞത് അതിന്റെ  ആവൃത്തി കുറയ്ക്കാൻ ആഗ്രഹിക്കുന്നവർ അലസിപ്പിക്കലുമായി ബന്ധപ്പെട്ട ചർച്ചയിൽ "ജീവിക്കാനുള്ള അവകാശം" എന്ന പദം ഉപയോഗിക്കുന്നു.
ഗർഭധാരണത്തിന്റെ പശ്ചാത്തലത്തിൽ 1951 ലെ ചാക്രിക ലേഖനത്തിൽ പയസ് പന്ത്രണ്ടാമൻ മാർപ്പാപ്പ ഇങ്ങനെ എഴുതി:
ഓരോ മനുഷ്യനും, ഗർഭപാത്രത്തിലെ കുട്ടിക്ക് പോലും, ജീവിക്കാനുള്ള അവകാശം, മാതാപിതാക്കളിൽ നിന്നോ സമൂഹത്തിൽ നിന്നോ മനുഷ്യ അധികാരത്തിൽ നിന്നോ അല്ല, ദൈവത്തിൽ നിന്നാണ് നൽകിയിയിരിക്കുന്നത്.
അതിനാൽ, ജുഡീഷ്യൽ, മെഡിക്കൽ, യൂജെനിക്, സാമൂഹിക, സാമ്പത്തിക, ധാർമ്മികത എന്നിങ്ങനെ ഏതൊരു കാരണത്താലാകട്ടെ, നിരപരാധിയായ മനുഷ്യജീവനെ മനഃപൂർവ്വം നീക്കം ചെയ്യുന്നതിനുള്ള അവകാശം ഒരു മനുഷ്യനോ, സമൂഹത്തിനോ, അധികാരത്തിനോ, ശാസ്ത്രത്തിനോ ഇല്ല.
--- പയസ് പന്ത്രണ്ടാമൻ മാർപ്പാപ്പ, പാപ്പൽ എൻസൈക്ലിക്കൽ, ഒക്ടോബർ 29, 1951.
പ്രസിഡന്റ് റൊണാൾഡ് റീഗൻ 1981 ലെ റൈറ്റ് ടു ലൈഫ് പ്രസ്ഥാനത്തിന്റെ പ്രതിനിധികളുമായി നടത്തിയ കൂടിക്കാഴ്ച
1971 ലെ മെഡിക്കൽ ടെർമിനേഷൻ ഓഫ് പ്രെഗ്നൻസി ആക്റ്റ് പ്രകാരം ഇന്ത്യയിൽ 20 ആഴ്ചയിലധികം പ്രായമുള്ള ഗർഭം അലസിപ്പിക്കൽ നിയമപരമായി അനുവദിനീയമല്ല.
അനാവശ്യ ഗർഭധാരണം തുടരാൻ നിർബന്ധിതരാകുന്നത് ചില സാഹചര്യങ്ങളിൽ ജീവിക്കാനുള്ള അവകാശത്തിലേക്കും വ്യക്തിപരമായ കടന്നുകയറ്റത്തിനും സ്ത്രീയുടെ സ്വാതന്ത്ര്യത്തിനും എതിരാകുമെന്നും സൂചിപ്പിച്ച്, മാതാവിൻറെ അവകാശം ഗർഭസ്ഥ ശിശുവിൻറെ അവകാശത്തെക്കാളും മുകളിലാണെന്നാണ് കേരള ഹൈക്കോടതി സൂചിപ്പിച്ചിരുന്നു.
വധശിക്ഷ
വധശിക്ഷയെ എതിർക്കുന്നവർ അത് ജീവിക്കാനുള്ള അവകാശത്തിന്റെ ലംഘനമാണെന്ന് വാദിക്കുന്നു, അതേസമയം വധശിക്ഷ ജീവിക്കാനുള്ള അവകാശത്തിന്റെ ലംഘനമല്ലെന്ന് വാദിക്കുന്നവർ ജീവിക്കാനുള്ള അവകാശം നീതിബോധത്തോടുള്ള ആദരവോടെ പ്രയോഗിക്കണം എന്ന് പറയുന്നു..
ജീവിക്കാനുള്ള അവകാശമാണ് ഏറ്റവും പ്രധാനം എന്നതിനാൽ വധശിക്ഷ മനുഷ്യാവകാശങ്ങളുടെ ഏറ്റവും മോശമായ ലംഘനമാണെന്ന് എതിരാളികൾ വിശ്വസിക്കുന്നു.
വധശിക്ഷയെ "ക്രൂരവും മനുഷ്യത്വരഹിതവും അപമാനകരവുമായ ശിക്ഷ" എന്ന് വിളിച്ച് മനുഷ്യാവകാശ പ്രവർത്തകർ എതിർക്കുന്നു.
ആംനസ്റ്റി ഇന്റർനാഷണൽ ഇതിനെ "മനുഷ്യാവകാശങ്ങളുടെ ആത്യന്തികവും മാറ്റാനാവാത്തതുമായ നിഷേധമായി" കണക്കാക്കുന്നു.
2007, 2008, 2010, 2012, 2014, 2016 എന്നീ വർഷങ്ങളിൽ ഐക്യരാഷ്ട്ര പൊതുസഭ വധശിക്ഷ നിർത്തലാക്കുന്നതിനുള്ള ആഗോള മൊറട്ടോറിയം ആവശ്യപ്പെടുന്ന നോൺ-ബൈൻഡിംഗ് പ്രമേയം അംഗീകരിച്ചു.
ദയാവധം
ദയാവധത്തിലൂടെ ഒരു വ്യക്തി സ്വന്തം ജീവിതം അവസാനിപ്പിക്കാനുള്ള തീരുമാനം എടുക്കുന്നതിനെ അനുകൂലിക്കുന്നവർ വ്യക്തികൾക്ക് സ്വന്തം കാര്യം തിരഞ്ഞെടുക്കാൻ അവകാശമുണ്ടെന്ന വാദം ഉപയോഗിക്കുന്നു, ദയാവധം നിയമവിധേയമാക്കുന്നതിനെ എതിർക്കുന്നവർ വാദിക്കുന്നത് എല്ലാ വ്യക്തികൾക്കും ജീവിക്കാനുള്ള അവകാശം ഉണ്ടെന്നാണ്.
റൈറ്റ്-ടു-ലൈഫേഴ്സ് എന്നാണ് അവരെ സാധാരണയായി വിളിക്കുന്നത്.
വംശീയ ആക്രമണം
വിവിധ രാജ്യങ്ങളിൽ ന്യൂനപക്ഷ വിഭാഗങ്ങൾക്ക് നേരേയുള്ള വംശീയ ആക്രമണങ്ങളുമായി ബന്ധപ്പെട്ട ചർച്ചകളിലും "ജീവിക്കാനുള്ള അവകാശം" എന്ന പ്രയോഗം കടന്നുവരാറുണ്ട്.
അമേരിക്കൻ ഐക്യനാടുകളിലെ 
ആഫ്രിക്കൻ/ഏഷ്യൻ വംശജർക്കെതിരെയുള്ള ആക്രമണങ്ങൾ , ഇന്ത്യയിലെ ദളിതർക്കെതിരെയുള്ള ആക്രമണങ്ങൾ , മാവോയിസ്റ്റുകളുടെ കൊലപാതകം എന്നിങ്ങനെ വിവിധ വിഷയങ്ങളിൽ ജീവിക്കാനുള്ള അവകാശം ചർച്ചയാകാറുണ്ട്.
നിയമപരമായ പ്രസ്താവനകൾ 1444-ൽ പോൾജിക്ക സ്റ്റാറ്റ്യൂട്ട് ജീവിക്കാനുള്ള അവകാശം പ്രഖ്യാപിച്ചു.
1776-ൽ അമേരിക്കൻ ഐക്യനാടുകളിലെ സ്വാതന്ത്ര്യ പ്രഖ്യാപനം " എല്ലാ മനുഷ്യരും തുല്യരായി സൃഷ്ടിക്കപ്പെട്ടിട്ടുണ്ട്, അവർക്ക് അവരുടെ സ്രഷ്ടാവ് അർഹിക്കാത്ത ചില അവകാശങ്ങൾ നൽകിയിട്ടുണ്ട്, അവയിൽ ജീവിതവും സ്വാതന്ത്ര്യവും സന്തോഷവും ഉണ്ട് " എന്ന് പ്രഖ്യാപിച്ചു.
1948 ൽ ഐക്യരാഷ്ട്ര പൊതുസഭ അംഗീകരിച്ച അന്താരാഷ്ട്ര മനുഷ്യാവകാശ പ്രഖ്യാപനം ആർട്ടിക്കിൾ മൂന്നിൽ ഇങ്ങനെ പ്രഖ്യാപിച്ചു: വ്യക്തിയുടെ ജീവിതത്തിനും സ്വാതന്ത്ര്യത്തിനും സുരക്ഷയ്ക്കും എല്ലാവർക്കും അവകാശമുണ്ട്.
കൗൺസിൽ ഓഫ് യൂറോപ്പ് 1950ൽ, ആർട്ടിക്കിൾ 2-ൽ മനുഷ്യാവകാശങ്ങൾ സംരക്ഷിക്കുന്നതിനുള്ള അവകാശം കൂടി ഉൾപ്പെടുത്തി യൂറോപ്യൻ മനുഷ്യാവകാശ കൺവെൻഷൻ അംഗീകരിച്ചു.
നിയമപരമായ വധശിക്ഷകൾക്കും സ്വയം പ്രതിരോധത്തിനും, ഓടിപ്പോയ പ്രതിയെ അറസ്റ്റുചെയ്യുന്നതിനും കലാപങ്ങളെയും കലാപങ്ങളെയും അടിച്ചമർത്തുന്നതിനും അപവാദങ്ങളുണ്ട്.
അതിനുശേഷം കൺവെൻഷന്റെ പ്രോട്ടോക്കോൾ 6 രാജ്യങ്ങൾ യുദ്ധകാലത്തോ ദേശീയ അടിയന്തരാവസ്ഥയിലോ ഒഴികെ വധശിക്ഷ നിഷിദ്ധമാക്കണമെന്ന് ആവശ്യപ്പെട്ടിട്ടുണ്ട്, നിലവിൽ ഇത് കൗൺസിലിന്റെ എല്ലാ രാജ്യങ്ങളിലും ബാധകമാണ്.
പ്രോട്ടോക്കോൾ 13 വധശിക്ഷ പൂർണ്ണമായും നിർത്തലാക്കുന്നു, ഇത് കൗൺസിലിലെ മിക്ക അംഗരാജ്യങ്ങളിലും നടപ്പാക്കിയിട്ടുണ്ട്.
1966 ൽ ഐക്യരാഷ്ട്ര പൊതുസഭ സിവിൽ, രാഷ്ട്രീയ അവകാശങ്ങൾ സംബന്ധിച്ച അന്താരാഷ്ട്ര ഉടമ്പടി അംഗീകരിച്ചു.
"ഓരോ മനുഷ്യനും ജീവിക്കാനുള്ള അന്തർലീനമായ അവകാശമുണ്ട്. ഈ അവകാശം നിയമപ്രകാരം പരിരക്ഷിക്കപ്പെടും.  ആരും ഏകപക്ഷീയമായി അവന്റെ ജീവിതം നഷ്ടപ്പെടുത്തുകയില്ല" എന്ന് പൗര-രാഷ്ട്രീയ അവകാശങ്ങൾ സംബന്ധിച്ച അന്താരാഷ്ട്ര ഉടമ്പടിയുടെ ആർട്ടിക്കിൾ 6.1 ൽ പരാമർശിക്കുന്നു.
1969-ൽ അമേരിക്കൻ മനുഷ്യാവകാശ ഉടമ്പടി കോസ്റ്റാറിക്കയിലെ സാൻ ജോസിൽ പ്രഖ്യാപിച്ചു.
പടിഞ്ഞാറൻ അർദ്ധഗോളത്തിലെ പല രാജ്യങ്ങളും ഇത് അംഗീകരിച്ചു.
നിലവിൽ 23 രാജ്യങ്ങളിൽ ഇത് പ്രാബല്യത്തിൽ ഉണ്ട്.
"ഓരോ വ്യക്തിക്കും തന്റെ ജീവിതത്തെ ബഹുമാനിക്കാൻ അവകാശമുണ്ട്.  ഈ അവകാശം നിയമപ്രകാരം പരിരക്ഷിക്കപ്പെടും, പൊതുവേ, ഗർഭധാരണ നിമിഷം മുതൽ.  ആരും ഏകപക്ഷീയമായി അവന്റെ ജീവിതം നഷ്ടപ്പെടുത്തുകയില്ല" എന്ന് അമേരിക്കൻ മനുഷ്യാവകാശ കൺവെൻഷന്റെ ആർട്ടിക്കിൾ 4.1 പറയുന്നു.
അവലംബം പുറം കണ്ണികൾ ജീവിക്കാനുള്ള അവകാശം കുട്ടികളുടെ അവകാശ പോർട്ടലിൽ അവരുടെ തൊഴിൽ Address to Midwives on the Nature of Their Profession.
പയസ് പന്ത്രണ്ടാമൻ.
ഒക്ടോബർ 29, 1951.
ജീവാണു കീടനാശിനികൾ ഇംഗ്ലീഷ് വിലാസം https://ml.wikipedia.org/wiki/Biological_pesticide
ശത്രു കീടങ്ങൾക്ക് വരാവുന്ന രോഗത്തിന്റെ അണുവിനെ തിരിച്ചറിഞ്ഞ് പരീക്ഷണശാലയിൽ ഉരുത്തിരിച്ചെടുക്കുന്നവയാണ് ജീവാണുകീടനാശിനികൾ .
ഇവയിൽ പ്രധാനപ്പെട്ടത് വൈറസ് , ബാക്ടീരിയ , കുമിൾ എന്നീ ജീവാണുക്കൾ അടങ്ങിയതാണ്.
ജീവാമൃതം ഇംഗ്ലീഷ് വിലാസം https://ml.wikipedia.org/wiki/Jeevamrutham ഈ  ലേഖനം വിക്കിപീഡിയ ശൈലി അനുസരിച്ച് വിക്കിവൽക്കരിക്കേണ്ടതുണ്ട് .
മണ്ണിന്റെ ഫലപുഷ്ടിയും കാര്യക്ഷമതയും വർദ്ധിപ്പിക്കുന്നതിനും മണ്ണിലെ ജീവാണുക്കളുടെ പ്രവർത്തനം കൂട്ടുന്നതിനും വേണ്ടി ഉപയോഗിക്കുന്ന ഒരു ജൈവവളമാണ് ജീവാമൃതം .
ചാണകവും ഗോമൂത്രവും മറ്റ് വസ്തുക്കളും പുളിപ്പിച്ച് ആണ് ഇത് ഉണ്ടാക്കുന്നത്.
ജീവാമൃതം ഉണ്ടാക്കാൻ 1.
200 ലിറ്റർ വെള്ളം ടാങ്കിൽ നിറച്ച് അതിൽ 10 കിലോഗ്രാം നാടൻ പശുവിന്റെ  ചാണകം, 
2.
5-10 ലിറ്റർ ഗോമൂത്രം, 
3.
രണ്ടു കിലോഗ്രാംവീതം ശർക്കര(കറുത്തനിറമുള്ളത്),അല്ലെങ്കിൽ നാല് ലിറ്റർ കരിമ്പിൻ നീര് അല്ലെങ്കിൽ രണ്ട് ലിറ്റർ തേങ്ങാവെള്ളം.
പയർവർഗ്ഗ വിളകളുടെ മാവ് 2 കിലോ (മുതിര, വൻപയർ,തുവര,കടല,ഉഴുന്ന്) രണ്ടുപിടി കൃഷിഭൂമിയിലെ മണ്ണ് , അര കിലോഗ്രാം ചിതൽപ്പുറ്റിലെ മണ്ണ് എന്നിവ ചേർക്കുന്നു.
തുടർന്ന് അതിൽ ഓരോ പിടി കടലപ്പിണ്ണാക്ക്, എല്ലുപൊടി, വേപ്പിൻപിണ്ണാക്ക് എന്നിവയും ചേർക്കുന്നു.
തണലത്തുള്ള ഒരു ടാങ്കിലാണ് ഈ മിശ്രിതം സൂക്ഷിക്കുന്നത്.
ദിവസവും മൂന്നുതവണ വീതം ഘടികാര ദിശയിൽ രണ്ട് മിനിറ്റ് ഇളക്കുക.
രണ്ട് മുതല്‌ 7 ദിവസം വരെ തണലിൽ സൂക്ഷിക്കുന്നു അതിനു ശേഷം ഈ മിശ്രിതം പത്തിരട്ടി വെള്ളത്തിലെന്ന വണ്ണം നേർപ്പിച്ച് വിളകൾക്കു നൽകുക .
ഓരോ 20 മിനിറ്റിലും ഈ ലായനിൽ ഉള്ള സൂക്ഷ്മാണുജീവികളുടെ എണ്ണം ഇരട്ടിച്ച് ആർക്കും കണക്കാക്കാൻ പറ്റാത്തവിധത്തിൽ പെരുകിക്കൊണ്ടിരിക്കും.
സുഭാഷ് പാലേക്കർ എന്ന കൃഷിശാസ്ത്രജ്ഞന്റെ ചെലവില്ലാപ്രകൃതികൃഷിയിലെ പ്രധാന മിശ്രിതമാണ് ജീവാമൃതം.
ഇത് ഉണ്ടാക്കാൻ നാടൻപശുവിന്റെ ചാണകവും നാടൻ പശുവിന്റെ ഗോമൂത്രവും വേണം.
പത്തുകിലോ നാടൻ പശുവിന്റെ ചാണകം,പത്തുലിറ്റർ നാടൻപശുവിന്റെ ഗോമൂത്രം രണ്ടുകിലോ വെല്ലം,രണ്ടുകിലോ പയറുപൊടി, വരമ്പിലെ ഓരുപിടി മണ്ണ്, ഇരുനൂറ് ലിറ്റർ വെള്ളം എന്നിവ ഉപയോഗിച്ച് ഉണ്ടാക്കുന്ന ജീവാമൃതം ഒരേക്കർ സ്ഥലത്ത് ഉപയോഗിക്കാൻ കഴിയുന്നതാണ്.
കൃഷിയുമായി ബന്ധപ്പെട്ട ഈ ലേഖനം അപൂർണ്ണമാണ്‌.
↑ {{ cite web }} :  CS1 maint: bot: original URL status unknown ( link )
ജീവിക്കാനനുവദിക്കൂ ഇംഗ്ലീഷ് വിലാസം https://ml.wikipedia.org/wiki/Jeevikkan_Anuvadikku
മൂവിക്രാഫ്റ്റിന്റെ ബാനറിൽ എൻ. പ്രകാശ് നിർമിച്ച മലയാളചലച്ചിത്രമാണ് ജീവിക്കാനനുവദിക്കു .
തിരുമേനി പിക്ചേഴ്സിനു വിതരണാനുമതി ഉണ്ടായിരുന്ന ഈ ചിത്രം 1967 ഫെബ്രുവരി 24-നു കേരളത്തിൽ പ്രദർശനം തുടങ്ങി.
അഭിനേതാക്കൾ പ്രേം നസീർ ടി.എസ്. മുത്തയ്യ കൊട്ടാരക്കര അടൂർ ഭാസി പട്ടം സദൻ മണവാളൻ ജോസഫ് ടി.കെ. ബാലചന്ദ്രൻ മീന ശാന്തി പി.എസ്. പാർവതി ഉഷാകുമാരി വിധുബാല നളിനി ടി.ആർ. ഓമന പിന്നണിഗായകർ കെ.ജെ. യേശുദാസ് ബി. വസന്ത എൽ.ആർ. ഈശ്വരി പി.ബി. ശ്രീനിവാസ് പട്ടം സദൻ എസ്. ജാനകി അണിയറപ്രവർത്തകർ നിർമ്മാണം :: എൻ. പ്രകാശ് സവിധാനം :: പി.എ. തോമസ് സംഗീതം :: വിജയഭാസ്കർ ഗാനരചന :: പി. ഭാസ്കരൻ ബാനർ :: മൂവി ക്രാഫ്ട്സ് വിതരണം :: തിരുമേനി പിക്ചേഴ്സ് കഥ :: എൻ. പ്രകാശ് തിരക്കഥ, സംഭാഷണം :: ജഗതി എൻ.കെ. ആചാരി ചിത്രസംയോജനം :: ബി.എസ്. മണി കലാസംവിധാനം :: ആർ.ബി.എസ്. മണി ഛായാഗ്രഹണം :: എൻ. പ്രകാശ് ഗാനങ്ങൾ ഗാനരചന :: പി. ഭാസ്കരൻ സംഗീതം :: വിജയഭാസ്കർ ക്ര.
ഗാനം ആലാപനം 1 അരപ്പിരിയിളകിയതാർക്കാണു കെ ജെ യേശുദാസ്, പട്ടം സദൻ 2 സുഗന്ധമൊഴുകും സുരഭീമാസം ബി. വസന്ത 3 നിലാവിന്റെ നീലപ്പുഴയിൽ കെ ജെ യേശുദാസ്, ബി വസന്ത 4 ഞാനവിടെയേല്പിക്കുന്നു പ്രാണസഖി പി ബി ശ്രീനിവാസ്, എസ് ജാനകി 5 പിറന്നപ്പോൾ സ്വയം പൊട്ടിക്കരഞ്ഞുവല്ലോ കെ ജെ യേശുദാസ് അവലംബം
ജീവാശ്മം ഇംഗ്ലീഷ് വിലാസം https://ml.wikipedia.org/wiki/Fossil മുന്ന് അമ്മോനൈറ്റ്‌ ഫോസ്സിൽ
വർഷങ്ങൾക്ക് മുമ്പ് ഭൂമിയിൽ ജീവിച്ചിരുന്ന ജീവികളുടെയും ചെടികളുടെയും മറ്റും അവശിഷ്ടങ്ങളെയാണ്‌ ഫോസിലുകൾ (Fossils ) അഥവാ പുരാസ്ഥികൾ എന്നു വിളിക്കുന്നത്.
ഏറ്റവും കുറഞ്ഞ പക്ഷം ഇതിനു പതിനായിരം കൊല്ലത്തിൽ കുറയാതെ പഴക്കം ഉണ്ടാകണം .
പാറയുടെയും , മൺ അട്ടികളുടെയും ഇടയിൽ അടിഞ്ഞുകിടക്കുന്ന ഈ ഫോസിലുകളാണ്‌ അന്നത്തെ ലോകത്തെക്കുറിച്ചും പുരാതന ആവാസ വ്യവസ്ഥയെക്കുറിച്ചും പഠിക്കാൻ ശാസ്ത്രജ്ഞരെ സഹായിക്കുന്നത്.
ഈ ശാസ്ത്രശാഖയെ പാലിയെന്റോളജി (Paleontology) എന്ന് വിളിക്കുന്നു.
ഫോസ്സിലിസ് എന്ന ലതിൻ പദത്തിൽ നിന്നും ആണ് ഫോസ്സിൽ എന്ന പേര് വന്നത് .
അർത്ഥം , കുഴിച്ചു എടുത്തത്‌ എന്നാണ് .
ദ­ശ­ല­ക്ഷ­ക്ക­ണ­ക്കി­നു വർ­ഷ­ങ്ങൾ­ക്കു­ മുൻ­പ് കട­ലി­ന­ടി­യി­ലാ­യി­രു­ന്ന­തും ഇന്ന് ഭൂ­പ്ര­ത­ല­ത്തിൽ കാ­ണാ­വു­ന്ന­തു­മായ ഭൂ­വി­ഭാ­ഗ­ങ്ങ­ളൊ­ക്കെ ഫോ­സി­ലു­ക­ളു­ടെ കാ­ര്യ­ത്തിൽ സമ്പ­ന്ന­മാ­ണ്.
ആഗ്നേയശിലകളിലും കായാന്തരിതശിലകളിലും അപൂർവമായി മാത്രം കണ്ടുവരുന്ന ജീവാശ്മങ്ങൾ ചെളിക്കല്ല്, ഷെയ്ൽ, ചുണ്ണാമ്പുകല്ല് എന്നീയിനം അവസാദശിലകളിൽ ധാരാളമുണ്ട്.
മണൽക്കല്ല്, ഡോളമൈറ്റ്, കൊൺഗ്ളോമെറേറ്റ് എന്നിവയിലും ഇവ കാണപ്പെടുന്നു.
ജീവാവശിഷ്ടങ്ങളിൽനിന്നും  ഉത്ഭവിക്കുന്ന  കോക്വിന, ചുണ്ണാമ്പുകല്ല് മുതലായ നിക്ഷേപങ്ങളിലെ ഭൂരിഭാഗവും ജീവാശ്മസഞ്ചയങ്ങളായിരിക്കും.
വിനാശകാരികളായ പ്രക്രിയകളിൽ നിന്നും ഏതെങ്കിലും വിധത്തിൽ ഒഴിവാക്കപ്പെട്ട് നൈസർഗിക രൂപത്തിൽത്തന്നെ സംരക്ഷിക്കപ്പെടുന്ന ജീവാശ്മങ്ങൾ മിക്കവയും ലക്ഷക്കണക്കിനു വർഷങ്ങൾ പഴക്കമുള്ളവയാണ്.
കരയിലും കടലിലുമുള്ള ശതക്കണക്കിനു ജീവികളുടെ ജീവാശ്മങ്ങൾ കണ്ടെത്തിയിട്ടുണ്ട്.
ഭൌമ ചരിത്രം  പഠിക്കുന്നതിന്‌ ഇവ ഗണ്യമായി സഹായിക്കുന്നു.
വിവധ തരം ഫോസ്സിൽ ഉള്ള ഫലകങ്ങൾ അവലംബം
ജീവിത ചിന്തകൾ ഈ ലേഖനവും കെ.പി. കേശവമേനോൻ എന്ന താളുമായി ലയിപ്പിക്കാൻ നിർദ്ദേശിച്ചിരിക്കുന്നു.
( സംവാദം )
സ്വാതന്ത്ര്യസമരസേനാനിയും മാതൃഭൂമി ദിനപത്രത്തിന്റെ സ്ഥാപകപത്രാധിപരുമായിരുന്ന കെ.പി.കേശവമേനോന്റെ ജീവിതത്തെക്കുറിച്ചുള്ള കാഴ്ചപ്പാടുകൾ അടങ്ങിയ കൃതിയാണ് ജീവിതചിന്തകൾ.
വ്യക്തിജീവിതത്തിൽ നിഴൽവീഴ്ത്തുന്ന പ്രതിസന്ധികളുടെ ഇരുട്ടിനെ ആത്മവിശ്വാസത്തിന്റെയും സ്വാതന്ത്ര്യത്തിന്റെയും വെളിച്ചവുമായി നേരിടാനാണ് ഗ്രന്ഥകർത്താവ് ഉദ്‌ബോധിപ്പിക്കുന്നത്.
പ്രതിസന്ധികളിൽ തളരാതെ ജീവിത്തെ കരുത്തോടെ നേരിടാൻ പ്രചോദിപ്പിക്കുന്ന, ധാരാളം അനുഭവസാക്ഷ്യങ്ങളുള്ള കൃതിയാണ് ജീവിതചിന്തകൾ.
ജീവിതത്തെ അതുപോലെ സ്വീകരിച്ച് നന്മയുടെ പ്രകാശം ചൊരിഞ്ഞ് ഔന്നത്യത്തിലേക്ക് ഉയർത്തുവാനും പ്രസാദാത്മകമായി സമീപിക്കാനുമാണ് അദ്ദേഹം ആവശ്യപ്പെടുന്നത്.
മലയാളത്തിൽ എഴുതപ്പെട്ട സെൽഫ് ഹെൽപ്പ് വിഭാഗത്തിലെ ആദ്യകൃതികളിലൊന്നായി ജീവിതചിന്തകളെ കണക്കാക്കാം
ജീവി ഇംഗ്ലീഷ് വിലാസം https://ml.wikipedia.org/wiki/Organism
ജീവനുള്ളവയെ ജീവികൾ എന്ന് പറയുന്നു.
(ഉദാഹരണമായി ജന്തുക്കൾ , സസ്യങ്ങൾ , പൂപ്പലുകൾ , സൂക്ഷ്മജീവികൾ ).
എല്ലാജീവികളും ഏതെങ്കിലും തരത്തിൽ ഉദ്ദീപനങ്ങളോട് പ്രതികരിക്കാൻ കഴിവുള്ളവയായിരിക്കും.
പ്രത്യുത്പാദനം, വളർച്ച‌, വികാസം, തുടങ്ങിയവയാണ് മറ്റ് പ്രകൃതങ്ങൾ.
ജീവികളുടെ ബാഹ്യഘടന, ആന്തരികഘടന, പരിസ്ഥിതിയുമായുള്ള പ്രവർത്തനങ്ങൾ എന്നിവ പഠിക്കുന്ന ശാസ്ത്രശാഖയാണ് ജീവശാസ്ത്രം .
ജീവികളെ ഏകകോശജീവികൾ എന്നും ബഹുകോശജീവികൾ എന്നും തരംതിരിക്കാറുണ്ട്.
ഇവകൂടി കാണുക ജീവൻ ജീവശാസ്ത്രം സസ്യശാസ്ത്രം ജന്തുശാസ്ത്രം പുറത്തേക്കുള്ള കണ്ണികൾ
ജീവിത
ജീവിതയെഴുന്നുള്ളിപ്പ് ക്ഷേത്രങ്ങൾ
മലമേക്കര മുള്ളുതറ ദേവി ക്ഷേത്രം , കുരമ്പാല പുത്തൻകാവ് ദേവി ക്ഷേത്രം , കടമ്മനിട്ട ഭഗവതി ക്ഷേത്രം മാസവും, ദിവസവും
ഏപ്രിൽ - മെയ് മാസങ്ങളിൽ ,
കേരളത്തിൽ , മധ്യതിരുവിതാംകൂർ ഭാഗത്ത് ദേവിമാർ ഭരദേവതകൾ ആയിട്ടുള്ള  ദേശക്ഷേത്രങ്ങളിലെ ഉത്സവങ്ങളോടനുബന്ധിച്ച്, തട്ടകത്തെ ഭവനങ്ങളിലേക്ക് ആഘോഷപൂർവം എഴുന്നുള്ളിക്കുന്ന ദേവവാഹനമാണ് ജീവത .
ദേവിയുടെ ചൈതന്യത്തെ ആവാഹിച്ചെടുത്ത ഒരു പ്രതിബിംബത്തെ, മഞ്ചൽപോലെ ഒരുക്കിയെടുത്ത രണ്ട് വടികൾക്ക് മേലെ പ്രതിഷ്ഠിച്ചിരുത്തി, മഞ്ചൽ ചുമന്നുകൊണ്ടുപോകുന്നവിധം രണ്ട് ബ്രാഹ്മണർ തോളിലേറ്റി നൃത്തശൈലിയിൽ ചുവടുകൾ വെച്ചാണ് ജീവതയെഴുന്നള്ളിപ്പ് നടത്താറുള്ളത് .
ഇപ്രകാരം എഴുന്നുള്ളുന്ന ഭഗവതിയുടെ ബിംബത്തേയും ജീവിത യെന്നു വിശേഷിപ്പിക്കാറുണ്ട്.
ഇപ്രകാരമുള്ള ദേവീയെഴുന്നള്ളിപ്പുകൾക്ക് 'ജീവിത'യെന്നു പേര് ലഭിക്കാൻ കാരണമായ പ്രധാനപ്പെട്ട രണ്ട് പുരാവൃത്തങ്ങൾ ഉള്ളതായി കാണുന്നു.
കായംകുളവും വേണാടും തമ്മിൽ പതിനെട്ടാം നൂറ്റാണ്ടിൻറെ രണ്ടാം പാദത്തിനും നാലാം പാദത്തിനും മധ്യേ യുദ്ധങ്ങൾ നടന്നിരുന്ന വേളയിൽ കായംകുളത്തെ രാജാവ് കൊടുങ്ങല്ലൂർ ഭഗവതിയുടെ ചൈതന്യം രണ്ട് സേവകർമൂലം ചെട്ടികുളങ്ങരയിലേക്കും രാമപുരത്തേക്കും കൊണ്ടുവരികയുണ്ടായിയെന്നു പറയപ്പെടുന്നു.
ഇപ്രകാരം, ഭൃത്യന്മാർ ദേവിയുടെ ചൈതന്യം കൊണ്ടുവന്നത്, രണ്ട് കമ്പുകളാൽ പല്ലക്ക് പോലെയൊരു വാഹനം തയ്യാറാക്കിയാണെന്നാണ് ഒരു പുരാവൃത്തം.
അതിനുശേഷമാണ്, ശ്രീകോവിലിൽനിന്നും പുറത്തേക്കെഴുന്നള്ളുന്ന ദേവീ എഴുന്നള്ളിപ്പുകൾക്ക് ഇപ്രകാരമുള്ള രീതി അവലംബിക്കാൻ ആരംഭിച്ചതും അതിനെ, 'ജീവിത' യെന്നു വിശേഷിപ്പിക്കാൻ തുടങ്ങിയതും.
മറ്റൊരു പുരാവൃത്തമുള്ളത്, തൃശ്ശൂരിലെ ഒരു ബ്രാഹ്മണൻ പത്തനംതിട്ട ജില്ലയിലെ അടൂർ താലൂക്കിലുള്ള മണ്ണടിക്കാവിൽ എത്തുകയും അവിടത്തെ മണ്ണടി ദേവി ക്ഷേത്രത്തിലെ ഭഗവതീ  വിഗ്രഹത്തിലെ അതിശക്തമായ ചൈതന്യം കണ്ട് ആ വിഗ്രഹവുമെടുത്ത് തിരികെ മടങ്ങുകയും ചെയ്തു.
യാത്രാമദ്ധ്യേ, ആലപ്പുഴ ജില്ലയിലെ കാരാഴ്മയിലുള്ള കാരാഴ്മ ദേവിക്ഷേതത്തിനു സമീപം എത്തിയപ്പോൾ ക്ഷീണം കാരണം വിഗ്രഹത്തെ ഓലക്കുടയുടെ കീഴിൽ വെച്ച് ക്ഷേത്രക്കുളത്തിൽ കുളിക്കാനിറങ്ങി.
തിരികെ കയറിവന്ന ബ്രാഹ്മണൻ, തൻറെ ഓലക്കുട തനിയെ തുള്ളുന്നതും വിഗ്രഹം ഒട്ടും അനങ്ങാതെ ഇരിക്കുന്നതും കാണുകയും ചെയ്തു.
തുടർന്ന്, വിഗ്രഹത്തെ അവിടത്തന്നെ അദ്ദേഹം പ്രതിഷ്ഠിച്ചുവെന്നും പറയപ്പെടുന്നു .
ജീവിതയെഴുന്നുള്ളിപ്പിൻറെ നൃത്തശൈലിയുടെ അടിസ്ഥാനത്തിൽ,  രാമപുരംശൈലി,  കാരാഴ്മ ശൈലി, ചെട്ടികുളങ്ങരശൈലി എന്നിങ്ങനെ മൂന്നു ദേശഭേദങ്ങൾ നിലവിലുണ്ട്.
മലമേക്കര മുള്ളുതറ ദേവി ക്ഷേത്രം , കുരമ്പാല പുത്തൻകാവ് ദേവി ക്ഷേത്രം എന്നിവിടങ്ങളിലും ഓടനാട് പ്രദേശങ്ങളിലും മറ്റും നടക്കുന്ന ആഘോഷങ്ങളിൽ 'ജീവിതയെഴുന്നുള്ളിപ്പ്' ഒരു പ്രധാന ചടങ്ങാണ് .
അവലംബം പുറത്തേക്കുള്ള കണ്ണികൾ മുള്ളുതറയിലെ ആപ്പിണ്ടി വിളക്ക് – സതീഷ് കളത്തിൽ എഴുതിയ കവിത
ജീവശാസ്ത്രപരമായ വ്യാപിപ്പിക്കൽ ഇംഗ്ലീഷ് വിലാസം https://ml.wikipedia.org/wiki/Biological_dispersal കാറ്റിന്റെ സഹായത്താലുള്ള വിത്തുവിതരണം
ജീവികൾ തങ്ങളുടെ ജന്മസ്ഥലത്തുനിന്നോ പ്രജനന സ്ഥലത്തുനിന്നോ  മറ്റൊരു പ്രജനന സ്ഥലത്തേക്ക് സഞ്ചരിക്കുന്നതിനെയാണ് ജീവശാസ്ത്രപരമായ വ്യാപിപ്പിക്കൽ എന്ന് പറയുന്നത്.
പുറപ്പെടൽ, സ്ഥലംമാറ്റം, അധിവാസം എന്നീ മൂന്നു ഘട്ടങ്ങളാണ് ഇതിനുള്ളത്.
ഇത് ജന്തുദേശാടനത്തിൽനിന്നും വ്യത്യസ്തമാണ്.
ഗ്നു കമ്പൈലർ ശേഖരം ഇംഗ്ലീഷ് വിലാസം https://ml.wikipedia.org/wiki/GNU_Compiler_Collection
ഗ്നു പദ്ധതി പ്രകാരം നിർമ്മിച്ച് കമ്പൈലർ ശേഖരമാണ് ഗ്നു കമ്പൈലർ ശേഖരം അഥവാ ജി.സി.സി. (Gnu Compiler Collection അഥവാ GCC).
ഗ്നു ഉപകരണ ശൃംഖലയിലെ പ്രധാനകണ്ണിയാണിത്.
സി , സി++ , ജാവ , അഡ തുടങ്ങി വിവിധ കമ്പ്യൂട്ടർ ഭാഷകളെ ഇത് പിൻതുണയ്ക്കുന്നു.
ഗ്നു/ലിനക്സ് പോലുള്ള മറ്റു വിവിധ ഓപ്പറേറ്റിംഗ് സിസ്റ്റങ്ങളുടെയും പ്രധാന കമ്പയിലറായി ഇന്ന് ഗ്നു കമ്പൈലർ ശേഖരം പ്രവർത്തിക്കുന്നു.
വിവിധ തരം പ്രോസസർ ആർക്കിടെക്ടറുകളിലേക്ക് ഗ്നു കമ്പൈലർ ശേഖരം രൂപമാറ്റം വരുത്തിയിട്ടുണ്ട്.
സിംബിയൻ , എ.എം.സി.സി. പോലുള്ള വിവിധ എംബഡഡ് സിസ്റ്റങ്ങളിലും ഗ്നു കമ്പൈലർ ശേഖരം ലഭ്യമാണ്.
വീഡിയോഗെയിമുകൾ, കമ്പ്യൂട്ടർ ഗെയിമുകൾ മുതലായവയുടെ നിർമ്മാണത്തിൽ ഗ്നു കമ്പൈലർ ശേഖരം ഇന്ന് വ്യാപകമായി ഉപയോഗിക്കുന്നുണ്ട്.
GCC 1.0 1987ലാണ് പുറത്തിറങ്ങിയത്.
ഇതിന്റെ ആദ്യപേര് ഗ്നു സി കമ്പൈലർ എന്നായിരുന്നു.
1987 ഡിസംബറിൽ സി++ പിന്തുണ ഉൾപ്പെടുത്തി.
സ്വതന്ത്ര സോഫ്റ്റ്‌വെയർ പ്രസ്ഥാനം ഗ്നു കമ്പൈലർ ശേഖരം ഗ്നു പകർപ്പനുമതിപത്ര പ്രകാരം വിതരണം നടത്തിവരുന്നു.
റിച്ചാർഡ് സ്റ്റാൾമാൻ 1985-ൽ ആണ് ഈ പദ്ധതി ആരംഭിച്ചത്.
അന്ന് നിലവിലുണ്ടായിരുന്നതും പാസ്കൽ, സി മുതലായ ഭാഷകളെ പിൻതുണച്ചിരുന്നതുമായ ഫ്രീ യൂണിവേഴ്സിറ്റി കമ്പൈലർ കിറ്റ് എന്ന പ്രോഗ്രാം താൻ ആരംഭിക്കാനിരിക്കുന്ന ഗ്നു ഓപ്പറേറ്റിങ്ങ് സിസ്റ്റം  പ്രോജക്റ്റിൽ ഉപയോഗിക്കുന്നതിനായി അതിന്റെ രചയിതാവിനോട് അനുവാദം ചോദിച്ചു.
എന്നാൽ യൂണിവേഴ്സിറ്റി സൗജന്യമാണ് കമ്പൈലർ സൗജന്യമല്ല എന്ന പരിഹാസപൂർണ്ണമായ മറുപടിയാണ്  അദ്ദേഹത്തിന് ലഭിച്ചത്.
ഇതിനെത്തുടർന്ന് ഗ്നു വിനായി തന്റെ ആദ്യത്തെ പ്രോഗ്രാം വിവിധ ഭാഷകളെയും കമ്പ്യൂട്ടറുകളെയും പിൻതുണക്കുന്ന ഒരു കമ്പൈലർ ആയിരിക്കണം എന്ന് അദ്ദേഹം തീരുമാനിച്ചു.
ഒരു കമ്പൈലർ മുഴുവനായി എഴുതുന്ന ഭാരം ഒഴിവാക്കാൻ ലോറൻസ് ലിവർമോർ ലാബിന്റെ  പാസ്റ്റൽ എന്ന പാസ്കൽ കമ്പൈലറിൽ സി ഭാഷക്കുള്ള പിൻതുണ ചേർക്കാൻ സ്റ്റാൾമാൻ ശ്രമിച്ചു.
എന്നാൽ ജോലികൾ പൂർണ്ണമായപ്പോൾ മോട്ടോറോളയുടെ 68000 കമ്പ്യൂട്ടറിൽ അനുവദനീയമായതിൽ കൂടുതൽ മെമ്മറി ആ പ്രോഗ്രാം  ഉപയോഗിക്കുന്നതായി കണ്ടെത്തി.
ഇതിനെത്തുടർന്ന് പാസ്റ്റൽ ഉപയോഗിക്കാതെ എന്നാൽ താൻ പാസ്റ്റലിൽ സി ഭാഷക്കുള്ള പിൻതുണ ചേർക്കാനായി എഴുതിയ ഭാഗങ്ങൾ ഉപയോഗിച്ച് അദ്ദേഹം ഒരു പുതിയ കമ്പൈലർ നിർമ്മിച്ചു.
പാസ്റ്റൽ കമ്പൈലറിന്റെ പ്രവർത്തന രീതി ഈ കമ്പൈലറിലും പിൻതുടർന്നു.
ജിസിസിയുടെ ആദ്യത്തെ പതിപ്പ്  1987 മാർച്ച് 22 ന് ആണ് പുറത്തിറങ്ങിയത്.
1991 ആയപ്പോളേക്കും ജിസിസി സ്ഥിരതയുള്ള പ്രവർത്തനം കാഴ്ചവയ്ക്കുന്ന രീതിയിലേക്ക് എത്തിയെങ്കിലും കമ്പ്യൂട്ടർ ആർക്കിട്ടെക്ചറുകളുമായി ബന്ധപ്പെട്ട പരിമിതികൾ കൊണ്ട് വിചാരിച്ച രീതിയിലൂള്ള മുന്നേറ്റം നടത്താൻ അതിന്  സാധിച്ചില്ല.
അതിനാൽ സ്വതന്ത്ര സോഫ്റ്റ്‌‌വെയർ പ്രസ്ഥാനം ഇതിന്റെ രണ്ടാം പതിപ്പിന്റെ ജോലികൾ ആരംഭിച്ചു.
ജി പി എൽ അനുമതി വ്യവസ്ഥയിൽ ആയിരുന്നതിനാൽ വിവിധ വ്യക്തികൾ ജിസിസിയുടെ വിവിധ പതിപ്പുകൾ ഉണ്ടാക്കുകയും അവയിൽ കൂട്ടിച്ചേർക്കലുകൾ നടത്തുകയും ചെയ്തുപോന്നു.
1994 ഇൽ ബിഎസ് ഡി ഓപ്പറേറ്റിങ്ങ് സിസ്റ്റത്തിന്റെ നാലാം പതിപ്പ് വന്നതോടെ ഒരുപാട് കമ്പ്യൂട്ടറുകളിൽ ജിസിസി അടിസ്ഥാന കമ്പൈലർ ആയിരുന്നു.
ഇന്ന് ജിസിസി വിവിധ പ്രോഗ്രാമിങ്ങ് ഭാഷകളെയും കമ്പ്യൂട്ടർ ആർക്കിട്ടെക്ചറുകളെയും പിൻതുണക്കുന്നു.
സ്വതന്ത്രമായതും അല്ലാത്തതുമായ നിരവധി പശ്ചാത്തലങ്ങളിൽ വിൻഡോസ് അടക്കം നിരവധി ഓപ്പറേറ്റിങ്ങ് സിസ്റ്റങ്ങളിൽ ഇന്ന് ജിസിസി ഉപയോഗിക്കപ്പെടുന്നുണ്ട്.
ലോകത്തെമ്പാടുമുള്ള നിരവധി പ്രോഗ്രാമർമാർ ഒരു സ്റ്റിയറിങ്ങ് കമ്മിറ്റിയുടെ മേൽനോട്ടത്തിൽ ജിസിസിയുടെ വികസിപ്പിക്കലുകൾ നടത്തിവരുന്നു.
ജി പി എൽ അനുമതി വ്യവസ്ഥയിൽ പുറത്തിറങ്ങിയ ജിസിസി ഒരു പ്രോഗ്രാമിങ്ങ് ഉപകരണം എന്ന നിലയിൽ മാത്രമല്ല സ്വതന്ത്ര സോഫ്റ്റ്വെയറിന് ഒരുദഹരണം എന്ന നിലയിലും സ്വതന്ത്ര സോഫ്റ്റ്‌‌വെയർ പ്രസ്ഥാനത്തിന് വലിയ ശ്രദ്ധ നേടിക്കൊടുക്കുകയുണ്ടായി.
ഇന്ന് നിലവിലുള്ള കമ്പ്യൂട്ടർ ആർക്കിട്ടെക്ചറുകളിലും  ലഭ്യമായ പ്രോസസറുകളിലും ജിസിസി പിൻതുണക്കാത്തവ ഇല്ലെന്ന് തന്നെ പറയാൻ സാധിക്കും.
ജിസിസി എന്നത് ഒരൊറ്റ പ്രോഗ്രാമല്ല.
ഇത് ഒന്നിലധികം പ്രോഗ്രാമുകളുടെ കൂട്ടമാണ്.
ഒരു ഉപഭോക്താവ് സാധാരണഗതിയിൽ ജിസിസി എന്ന പ്രോഗ്രാം ആണ് ഉപയോഗിക്കുക.
ഇതിനെ കമ്പൈലർ ഡ്രൈവർ പ്രോഗ്രാം എന്നാണ് വിളിക്കുന്നത്.
ഈ പ്രോഗ്രാം ഉപയോഗിക്കപ്പെടുന്നത് ഒന്നോ അതിലധികമോ ഫയലുകളെയും ഐഛികങ്ങളെയും പരാമർശിച്ചുകൊണ്ടായിരിക്കും.
ഇവയുടെ അടിസ്ഥാനത്തിൽ ഫയലുകളിൽ ഉപയോഗിക്കപ്പെട്ട ഭാഷക്കായുള്ള കമ്പൈലറുകൾ പ്രവർത്തിപ്പിക്കുക, കൂടുതൽ പ്രോഗ്രാമുകൾ പ്രവർത്തിപ്പിക്കേണ്ടത് ആവശ്യമാണെങ്കിൽ അവയെ പ്രവർത്തിപ്പിക്കുക എന്നിവയാണ് ഈ പ്രോഗ്രാമിന്റെ ധർമ്മം.
സാധാരണഗതിയിൽ ഒരു സി പ്രോഗ്രാമിനെ പ്രവർത്തന സജ്ജമായ ഒരു പ്രോഗ്രാമായി മാറ്റുന്ന പ്രക്രിയയിൽ പ്രീ-പ്രോസസർ, കമ്പൈലർ, അസംബ്ലർ, ലിങ്കർ എന്നീ പ്രോഗ്രാമുകളുടെ സേവനം ആവശ്യമാണ്.
ഇതിൽ ജിസിസി ഒരു കമ്പൈലർ മാത്രമാണ്.
ഒരു കമ്പൈലറിന്റെ ധർമ്മം മറ്റൊരു ഭാഷയിൽ എഴുതപ്പെട്ട പ്രോഗ്രാമിനെ അസംബ്ലി ഭാഷയിലേക്ക് മാറ്റുന്നത് മാത്രമാണ്.
ജിസിസിയുടെ ഘടനയിൽ മുൻഭാഗം, മധ്യഭാഗം, പിൻഭാഗം എന്നിങ്ങനെ മൂന്ന് ഭാഗങ്ങൾ ഉണ്ട്.
സി ഭാഷയിൽ എഴുതപ്പെട്ട പ്രോഗ്രാം ഒരു കുഴലിലൂടെ കടന്നുപോകുന്നത് പോലെ ഈ മൂന്ന് ഭാഗങ്ങളിലൂടെയും കടന്ന് പോകുന്നു.